Onnie gevonnis vir verkragting van leerlingArgieffoto Brig. Leonard Hlathi, woordvoerder van die polisie, het gesê Elphas Ndlovu is tot lewenslange tronkstraf gevonnis nadat hy verlede week aan verkragting skuldig bevind is. “Die saak spruit uit ŉ voorval wat in 2001 plaasgevind het,” het Hlathi gesê. “ŉ 15-jarige leerling by ŉ skool in Piet Retief was swanger nadat Ndlovu haar verkrag het. Hy het onderneem om die gesin finansieel te vergoed, maar hy het daarna verdwyn. Die gesin het die saak in Februarie 2002 by die polisie aangemeld.” Ndlovu is uiteindelik aangekeer en skuldig bevind.